**VŠEOBECNE ZÁVÄZNÉ NARIADENIE**

**č. 7/2022**

**o určení výšky príspevkov v školách a školských zariadeniach**

Obec Smižany v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákona č. 597/2003 Z.z. o financovaní základných škôl, stredných škôl a školských zariadení a o zmene a doplnení niektorých zákonov a v znení neskorších predpisov, zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov, § 4 zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov

vydáva

**VŠEOBECNE ZÁVÄZNÉ NARIADENIE obce Smižany** (ďalej len VZN) **č. 7/2022**

**o určení výšky príspevkov v školách a školských zariadeniach**

v znení VZN č. 4/2023, VZN č. 5/2023 a VZN č. 8/2023.

**Článok 1**

**Predmet úpravy**

V súlade so zákonom č. 245/2008 Z.z. o výchove a vzdelávaní (školský zákon) obec ako zriaďovateľ určí:

1. výšku mesačného príspevku na čiastočnú úhradu výdavkov za pobyt dieťaťa v materskej škole (MŠ),
2. výšku mesačného príspevku na čiastočnú úhradu výdavkov na štúdium v základnej umeleckej škole (ZUŠ),
3. výšku mesačného príspevku na čiastočnú úhradu nákladov na činnosť školského klubu detí (ŠKD),
4. výšku mesačného príspevku na čiastočnú úhradu nákladov na činnosť centra voľného času (CVČ),
5. výšku mesačného príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni (ŠJ),
6. podmienky zníženia, zvýšenia alebo odpustenia príspevku.

**Článok 2**

**Vymedzenie pôsobnosti**

Toto všeobecne záväzné nariadenie sa vzťahuje na určenie výšky príspevkov v školách a školských zariadeniach v zriaďovateľskej pôsobnosti obce Smižany:

1. Materská škola, Komenského 1, Smižany
2. Materská škola, Ružová 9, Smižany
3. Materská škola, Zelená 1, Smižany
4. Základná umelecká škola, Nám. M. Pajdušáka 2, Smižany
5. Školský klub detí pri ZŠ Komenského 3, Smižany
6. Centrum voľného času pri ZŠ Komenského 3, Smižany
7. Školská jedálen pri ZŠ Komenského 3, Smižany
8. Školská jedáleň pri MŠ Ružová 9, Smižany
9. Školská jedáleň pri MŠ Zelená 1, Smižany

**Článok 3**

**Výška a podmienky platenia príspevku v materskej škole**

1. Mesačný príspevok na čiastočnú úhradu výdavkov za pobyt dieťaťa v **materskej škole** je**:**

|  |  |
| --- | --- |
| MŠ Komenského 1, Smižany | **20,- €** |
| MŠ Ružová 9, Smižany | **20,- €** |
| MŠ Zelená 1, Smižany | **11,- €** |

1. Mesačný príspevok sa uhrádza do 10. dňa v kalendárnom mesiaci za daný mesiac na **bankový účet materskej školy**. Zákonný zástupca je povinný riadne a včas uhrádzať príspevok za pobyt dieťaťa v materskej škole a platbu identifikovať **v správe pre príjemcu** uvedením **mena a priezviska dieťaťa a triedy, ktorú navštevuje.** Príspevok je možnéuhradiť aj **poštovou poukážkou** a platbu identifikovať v **správe pre príjemcu** uvedením **mena a priezviska dieťaťa a triedy, ktorú navštevuje.**
2. V zmysle ustanovení §28 ods. 6 zákona č. 245/2008 Z.z. o výchove a vzdelávaní a o zmene a doplnení niektorých zákonov sa príspevok v materskej škole neuhrádza za dieťa
3. pre ktoré je predprimárne vzdelávanie povinné,
4. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi,
5. ktoré je umiestnené v zariadení na základe rozhodnutia súdu.
6. Príspevok v materskej škole sa neuhrádza za dieťa, ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom.
7. Ak bola prerušená prevádzka materskej školy zo strany zriaďovateľa alebo z iných závažných dôvodov na aspoň 50 % pracovných dní v mesiaci, príspevok v materskej škole sa uhrádza v pomernej časti určeného mesačného príspevku.
8. Nárok na odpustenie príspevku v materskej škole z dôvodu, že zákonný zástupca dieťaťa je členom domácnosti, ktorej sa poskytuje pomoc v hmotnej núdzi, si zákonný zástupca dieťaťa uplatní podaním písomnej žiadosti riaditeľovi príslušnej školy s priloženým potvrdením ÚPSVaR.
9. Príspevok v materskej škole sa neuhrádza za dieťa, ktoré má status osoby, ktorej bolo poskytnuté dočasné útočisko, status žiadateľa o udelenie azylu alebo azylanta v období do vydania potvrdenia príslušným ÚPSVaR, že sa jedná o dieťa žijúce v domácnosti, ktorej sa poskytuje pomoc v hmotnej núdzi. Zákonný zástupca dieťaťa si uplatní oslobodenie od príspevku v materskej škole predložením potvrdenia o udelení azylu alebo dočasného útočiska. Oslobodenie od príspevku na základe tohto dôvodu sa udelí na dobu max. 1 týždeň od nástupu do MŠ.
10. Ak o zníženie príspevku na čiastočnú úhradu výdavkov v MŠ písomne požiada zákonný zástupca dieťaťa, ktoré sa zúčastňuje na poldennej prevádzke MŠ, obec zníži výšku príspevku v súlade s §28, ods.7 zákona č. 245/2008 Z.z. na sumu

|  |  |
| --- | --- |
| MŠ Komenského 1, Smižany | **18,- €** |
| MŠ Ružová 9, Smižany | **18,- €** |
| MŠ Zelená 1, Smižany | **10,- €** |

**Článok 4**

**Výška a podmienky platenia príspevku v základnej umeleckej škole**

1. Mesačný príspevok na čiastočnú úhradu výdavkov na štúdium v **základnej umeleckej škole**:
2. od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie)

|  |  |
| --- | --- |
| prípravné a základné štúdium individuálne vyučovanie | **15,- €** |
| prípravné a základné štúdium skupinové vyučovanie | **13,- €** |
| rozširujúce štúdium individuálne vyučovanie | **20,- €** |
| rozširujúce štúdium skupinové vyučovanie | **15,- €** |

1. od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie) a navštevujú viac ako jeden skupinový odbor alebo dva hudobné nástroje

|  |  |
| --- | --- |
| prípravné a základné štúdium individuálne vyučovanie | **15,- €** |
| prípravné a základné štúdium skupinové vyučovanie | **13,- €** |
| rozširujúce štúdium individuálne vyučovanie | **20,- €** |
| rozširujúce štúdium skupinové vyučovanie | **15,- €** |

1. od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie) základnej umeleckej škole iného zriaďovateľa

|  |  |
| --- | --- |
| prípravné a základné štúdium individuálne vyučovanie | **50,- €** |
| prípravné a základné štúdium skupinové vyučovanie | **35,- €** |
| rozširujúce štúdium individuálne vyučovanie | **60,- €** |
| rozširujúce štúdium skupinové vyučovanie | **45,- €** |

1. pracujúci od dovŕšenia 25 rokov pre každý jeden odbor a hudobný nástroj

|  |  |
| --- | --- |
| základné štúdium individuálne vyučovanie | **80,- €** |
| základné štúdium skupinové vyučovanie | **50,- €** |

Dátum rozhodujúci na určenie veku žiaka je 1. január kalendárneho roka, v ktorom sa zisťujú údaje o počte žiakov školy podľa osobitného predpisu.

1. Zákonný zástupca uhrádza príspevok na čiastočnú úhradu výdavkov na štúdium v základnej umeleckej škole do 10. dňa príslušného kalendárneho mesiaca na bankový účet školy.
2. V súlade s § 49 ods. 5 zákona č. 245/2008 Z.z. o výchove a vzdelávaní a o zmene a doplnení niektorých zákonov sa príspevok na čiastočnú úhradu výdavkov na štúdium v základnej umeleckej škole neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Odpustenie príspevku sa vzťahuje iba na štúdium jedného umeleckého odboru. Zákonný zástupca alebo plnoletý žiak si uplatní nárok na odpustenie príspevku podaním písomnej žiadosti riaditeľovi príslušnej školy s priloženým potvrdením ÚPSVaR.
3. Príspevok v ZUŠ sa neuhrádza za žiaka, ktorý nedochádzal do ZUŠ počas celého kalendárneho mesiaca z dôvodu choroby alebo rodinných dôvodov preukázateľným spôsobom.
4. Príspevok v ZUŠ sa neuhrádza za žiaka, ktoré má status osoby, ktorej bolo poskytnuté dočasné útočisko, status žiadateľa o udelenie azylu alebo azylanta v období do vydania potvrdenia príslušným ÚPSVaR, že sa jedná o dieťa žijúce v domácnosti, ktorej sa poskytuje pomoc v hmotnej núdzi. Zákonný zástupca dieťaťa si uplatní oslobodenie od príspevku v ZUŠ predložením potvrdenia o udelení azylu alebo dočasného útočiska. Oslobodenie od príspevku na základe tohto dôvodu sa udelí na dobu max. 1 týždeň od nástupu do ZUŠ.
5. Ak dôjde **k prerušeniu vyučovania v škole** z dôvodov uvedených v § 150 ods. 8 zákona č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) v znení neskorších predpisov a zároveň vyučovanie **neprebieha dištančnou** **formou**, príspevok podľa Článku 4 ods. 1 sa **neuhrádza** za každý celý kalendárny mesiac trvania prerušenia.

**Článok 5**

**Výška a podmienky platenia príspevku na činnosť školského klubu detí**

1. Mesačný príspevok na čiastočnú úhradu nákladov na činnosť **školského klubu detí** pri pravidelnej aktivite podľa výchovného programu

|  |  |
| --- | --- |
| ŠKD pri ZŠ na Komenského ul. 3, Smižany | **6,- €** |
| ŠKD pri ZŠ, Komenského 3, EP na Zelenej ul. 1, Smižany | **3,- €** |

1. Zákonný zástupca uhrádza príspevok na činnosť ŠKD vopred do 10. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.
2. V zmysle ustanovení § 114 ods. 4 zákona č. 245/2008 Z.z. o výchove a vzdelávaní a o zmene a doplnení niektorých zákonov sa príspevok na čiastočnú úhradu nákladov na činnosť školského klubu detí neuhrádza, ak o to zákonný zástupca požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Zákonný zástupca žiaka si uplatní nárok na odpustenie príspevku podaním písomnej žiadosti riaditeľovi príslušnej školy s priloženým potvrdením ÚPSVaR.
3. Príspevok na činnosť ŠKD sa neuhrádza za žiaka, ktoré má status osoby, ktorej bolo poskytnuté dočasné útočisko, status žiadateľa o udelenie azylu alebo azylanta v období do vydania potvrdenia príslušným ÚPSVaR, že sa jedná o dieťa žijúce v domácnosti, ktorej sa poskytuje pomoc v hmotnej núdzi. Zákonný zástupca dieťaťa si uplatní oslobodenie od príspevku na ŠKD predložením potvrdenia o udelení azylu alebo dočasného útočiska. Oslobodenie od príspevku na základe tohto dôvodu sa udelí na dobu max. 1 týždeň od nástupu do ŠKD.

**Článok 6**

**Výška príspevku a podmienky platenia na činnosť centra voľného času**

1. Mesačný príspevok na čiastočnú úhradu nákladov spojených s činnosťou **centra voľného času pri ZŠ na Komenského 3, Smižany** realizovanej formou

|  |  |
| --- | --- |
| pravidelnej aktivity v záujmových útvaroch alebo športových útvaroch podľa výchovného programu | **0,- €** |
| príležitostnej aktivity formou podujatí, súťaží, odborných sústredení alebo exkurzií | **0,- €** |
| spontánnou aktivitou podľa záujmu detí | **0,- €** |

**Článok 7**

**Výška príspevku za stravovanie v zariadeniach školského stravovania**

1. Pre všetky zariadenia sa určuje **2. finančné pásmo** na nákup potravín na jedno jedlo podľa vekových kategórií stravníkov v zariadeniach školského stravovania.
2. Výška finančného príspevku na stravovanie pre všetky vekové kategórie stravníkov predstavuje súčet výšky nákladov na nákup potravín podľa vekových kategórií stravníkov a výšky režijných nákladov.
3. Výška príspevku na stravovanie za **dieťa v MŠ**

|  |  |  |  |  |  |
| --- | --- | --- | --- | --- | --- |
| *Zariadenie šk. stravovania* | *Desiata* | *Obed* | *Olovrant* | *Režijné náklady* | *Spolu úhrada* |
| ZŠ Komenského | 0,45 € | 1,10 € | 0,35 € | 0,20 € | **2,10 €** |
| MŠ Ružová | 0,45 € | 1,10 € | 0,35 € | 0,20 € | **2,10 €** |
| MŠ Zelená | 0,45 € | 1,10 € | 0,35 € | 0,20 € | **2,10 €** |

1. Výška príspevku na stravovanie za **žiaka ZŠ**

|  |  |  |  |
| --- | --- | --- | --- |
| *Zariadenie školského stravovania* | *Obed* | *Režijné náklady* | *Spolu úhrada* |
| ZŠ Komenského – žiak I. stupňa | 1,50 € | 0,70 € | **2,20€** |
| ZŠ Komenského – žiak II. stupňa | 1,70 € | 0,70 € | **2,40€** |
| MŠ Zelená – žiak I. stupňa | 1,50 € | 0,70 € | **2,20€** |

1. Výška príspevku na stravovanie za **dieťa súkromného predškolského zariadenia**

|  |  |  |  |  |  |
| --- | --- | --- | --- | --- | --- |
| *Zariadenie šk. stravovania* | *Desiata* | *Obed* | *Olovrant* | *Režijné náklady* | *Spolu úhrada* |
| ZŠ Komenského | 0,45 € | 1,10 € | 0,35 € | 2,10 € | **4,- €** |

1. Výška príspevku za **dospelého stravníka** (zamestnanca školy, iní stravníci)

|  |  |  |
| --- | --- | --- |
| *Zariadenie školského stravovania* | *Obed – úhrada za stravovanie* | *Stravná jednotka* |
| ZŠ Komenského, MŠ Komenského | 2,20 € | **4,30 €** |
| MŠ Ružová | 2,20 € | **4,30 €** |
| MŠ Zelená, ZŠ Zelená | 2,20 € | **4,30 €** |

Výška príspevku za **dospelého stravníka** (dôchodca s trvalým pobytom v obci)“

|  |  |  |
| --- | --- | --- |
| *Zariadenie školského stravovania* | *Obed – úhrada za stravovanie* | *Stravná jednotka* |
| ZŠ Komenského, MŠ Komenského | 2,20 € | **3,90 €** |

1. Zákonný zástupca dieťaťa/žiaka uhrádza poplatok za stravu do 10. dňa príslušného kalendárneho mesiaca, okrem školskej jedálne pri ZŠ na Komenského ul., kde zákonný zástupca uhrádza náklady do 10. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.
2. Podmienky úhrady príspevku na stravovanie v školskej jedálni sú upravené vo vnútornej smernici školského zariadenia.
3. Príspevok zákonného zástupcu dieťaťa/žiaka na čiastočnú úhradu nákladov sa deťom/žiakom, ktorým bol priznaný nárok na dotáciu na podporu výchovy k stravovacím návykom dieťaťa/žiaka v súlade s platným znením § 4 zákona č. 544/2010 Z.z., **zníži o výšku dotácie v sume**

* **1,40 €** za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu,
* **2,10 €** za každý deň, v ktorom sa žiak zúčastnil vyučovania v základnej škole na prvom stupni a odobral stravu; za vyučovanie v ZŠ sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v ZŠ,
* **2,30 €** za každý deň, v ktorom sa žiak zúčastnil vyučovania v základnej škole na druhom stupni a odobral stravu; za vyučovanie v ZŠ sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v ZŠ.

Ak dieťa/žiak neodobral(o) stravu z dôvodu, že zriaďovateľ nezabezpečuje diétne stravovanie dieťaťu/žiakovi, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa zriaďovateľ vyplatí rodičovi dieťaťa/žiaka alebo fyzickej osobe, ktorej je dieťa zverené do starostlivosti rozhodnutím súdu.

1. Zákonný zástupca žiaka, ktorý sa stravuje v ŠJ pri ZŠ na Komenského ul. 3 v Smižanoch a ktorému bol priznaný nárok na dotáciu na podporu výchovy k stravovacím návykom dieťaťa/žiaka v súlade s platným znením § 4 zákona č. 544/2010 Z.z., zloží zálohu vo výške 20,- € na úhradu za neodhlásené a neodobraté obedy a to do 30.08. príslušného roka. Záloha platí do jej vyčerpania, pričom zúčtovanie bude vykonané najneskôr do 30.06. nasledujúceho roka.
2. V zmysle ustanovení § 140 ods. 11 zákona č. 245/2008 Z.z. o výchove a vzdelávaní a o zmene a doplnení niektorých zákonov sa príspevok podľa odseku 8 a 10 (úhrada režijných nákladov a nákladov na nákup potravín) neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Zákonný zástupca žiaka si uplatní nárok na odpustenie príspevku podaním písomnej žiadosti riaditeľovi príslušného školského zariadenia s priloženým potvrdením ÚPSVaR.
3. Príspevok na režijné náklady a náklady na nákup potravín sa neuhrádza za žiaka, ktoré má status osoby, ktorej bolo poskytnuté dočasné útočisko, status žiadateľa o udelenie azylu alebo azylanta v období do vydania potvrdenia príslušným ÚPSVaR, že sa jedná o dieťa žijúce v domácnosti, ktorej sa poskytuje pomoc v hmotnej núdzi. Zákonný zástupca dieťaťa si uplatní oslobodenie od tohto príspevku predložením potvrdenia o udelení azylu alebo dočasného útočiska. Oslobodenie od príspevku na základe tohto dôvodu sa udelí na dobu max. 1 týždeň od nástupu do školy.

**Článok 8**

**Povinnosti riaditeľa školy**

1. Riaditeľ školy, školského zariadenia predkladá zriaďovateľovi návrh výšky príspevku a návrh na úpravu výšky príspevku osobitne za každé školské zariadenie.
2. Riaditeľ školy zodpovedá za účelné vynakladanie finančných prostriedkov získaných z príspevkov rodičov a z príspevkov na čiastočnú úhradu nákladov na činnosť školského zariadenia v súlade s platnými právnymi normami.
3. Ak zákonný zástupca žiaka neuhrádza za dieťa príspevok na čiastočnú úhradu výdavkov na štúdium v základnej umeleckej škole tri po sebe nasledujúce mesiace, riaditeľ ZUŠ vydá rozhodnutie o predčasnom skončení štúdia. Riaditeľ ZUŠ môže ukončiť štúdium žiakov k 31. januáru alebo k 30. júnu.
4. Riaditeľ školy a školského zariadenia je povinný zverejniť na web sídle školy alebo školského zariadenia výšku príspevku určenú rodičom. Povinnosti zákonných zástupcov žiaka/dieťaťa je povinný zapracovať do vnútorného predpisu školy.

**Článok 9**

**Zrušovacie ustanovenia**

Ku dňu účinnosti tohto VZN sa zrušuje platné VZN č. 3/2022 o určení výšky príspevkov v školách a školských zariadeniach.

**Článok 10**

**Záverečné ustanovenia**

1. Všeobecne záväzné nariadenie obce Smižany č. 7/2022 o určení výšky príspevkov v školách a školských zariadeniach, bolo schválené na zasadnutí Obecného zastupiteľstva obce Smižany dňa 14.12.2022 uznesením č. 26/3/2022.
2. Všeobecne záväzné nariadenie obce Smižany č. 7/2022 o určení výšky príspevkov v školách a školských zariadeniach nadobúda účinnosť 01.01.2023.
3. Všeobecne záväzné nariadenie obce Smižany č. 4/2023, ktorým sa mení a dopĺňa VZN č. 7/2022 o určení výšky príspevkov v školách a školských zariadeniach, bolo schválené na zasadnutí Obecného zastupiteľstva obce Smižany dňa 15.02.2023 uznesením č. 58/5/2023.
4. Všeobecne záväzné nariadenie obce Smižany č. 4/2023, ktorým sa mení a dopĺňa VZN č.7/2022 o určení výšky príspevkov v školách a školských zariadeniach, nadobúda účinnosť 03.03.2023.
5. Všeobecne záväzné nariadenie obce Smižany č. 5/2023, ktorým sa mení a dopĺňa VZN č. 7/2022 o určení výšky príspevkov v školách a školských zariadeniach v znení VZN č. 4/2023, bolo schválené na zasadnutí Obecného zastupiteľstva obce Smižany dňa 26.04.2023 uznesením č. 76/8/2023.
6. Všeobecne záväzné nariadenie obce Smižany č. 5/2023, ktorým sa mení a dopĺňa VZN č.7/2022 o určení výšky príspevkov v školách a školských zariadeniach v znení VZN č. 4/2023, nadobúda účinnosť 01.05.2023.
7. Všeobecne záväzné nariadenie obce Smižany č. 8/2023, ktorým sa mení a dopĺňa VZN č. 7/2022 o určení výšky príspevkov v školách a školských zariadeniach v znení VZN č. 4/2023 a VZN č. 5/2023 bolo schválené na zasadnutí Obecného zastupiteľstva obce Smižany dňa 23.08.2023 uznesením č. 109/12/2023.
8. Všeobecne záväzné nariadenie obce Smižany č. 8/2023, ktorým sa mení a dopĺňa VZN č. 7/2022 o určení výšky príspevkov v školách a školských zariadeniach v znení VZN č. 4/2023 a VZN č. 5/2023 nadobúda účinnosť 01.09.2023.

Mgr. Miroslava Szitová, PhD.

starostka obce

Návrh VZN č. 7/2022 vyvesený dňa 28.11.2022 Zvesený dňa 13.12.2022

Schválené VZN č. 7/2022 vyvesené dňa 15.12.2022 Zvesené dňa 31.12.2022

Návrh VZN č. 4/2023 vyvesený dňa 23.01.2023 Zvesený dňa 07.02.2023

Schválené VZN č. 4/2023 vyvesené dňa 16.02.2023 Zvesené dňa 02.03.2023

Návrh VZN č. 5/2023 vyvesený dňa 05.04.2023 Zvesený dňa 25.04.2023

Schválené VZN č. 5/2023 vyvesené dňa 27.04.2023 Zvesené dňa 12.05.2023

Návrh VZN č. 8/2023 vyvesený dňa 01.08.2023 Zvesený dňa 22.08.2023

Schválené VZN č. 8/2023 vyvesené dňa 24.08.2023 Zvesené dňa 08.09.2023